I oktober 2022 ble det rapportert at en forening med 201 medlemmer hadde mottatt rundt 90 millioner kroner fra staten uten at midlene var brukt til bygging av senteret, noe Helsedirektoratet ville granske. En høring ble arrangert i Stortinget 18. oktober. En rapport fra PwC i januar 2023 viste at midlene stort sett var brukt på prosjektet Andreas Hus, men Helsedirektoratet krevde tilbake over 10 millioner kroner. Natasha Kjærstad Pedersen gikk ut av styret, og Ansgar Gabrielsen overtok som styreleder i desember 2022.